Dalene Matthee Kringe in 'n bos
In Kringe in 'n bos het Dalene Matthee haar bemoei met bewaring en haar sterk uitgespreek teen die roekelose verwoesting van die inheemse bos. Maar sy het ook die stryd aangesê teen die hartelose uitbuiting van die minderbevoorregtes, die ongeletterdes: die bosmense in besonder, maar nie net hulle nie. Houdings en verhoudings is belangrike onderdele van haar werk.
Kringe in 'n bos is in Engels, Portugees, Nederlands, Frans, Yslandies, Spaans, Hebreeus, Duits, Sweeds, Italiaans, Fins en Noorweegs vertaal.
Exclusive Books het in 2006 'n lys van 101 Books to Read Before You Die aangekondig. Slegs drie Afrikaanse boeke het hierdie lys gehaal, en dit sluit Kringe in 'n bos en Fiela se kind in.
Kringe in 'n bos is ook deur Philo Pieterse Produksies in 'n film verwerk as Circles in a Forest.
Kringe in 'n bos is in Braille en op band vir gesiggestremdes beskikbaar.
Saul se roete Knysna toe - kaart
Kringe in 'n bos - Hulpmiddel vir skoliere
Onderhoud in Rapport, 27 September 1984
Sukses met 'n appelboks
Meer oor die Kringe in 'n Bos staproete
Haar boek veroorsaak in baie tale 'n opskudding
Daar is 'n spesiale Kringe in 'n Bos / Circles in a Forest toer in wat op Dalene Matthee se gelyknamige boek gegrond is. Om meer inligting te kry KLIEK HIER, stuur e-pos aan forestguidedtours@gmail.com, of skakel 073 3636 522.
"Hier gebeur iets in Afrikaans . 'n Roman met 'n breedte en 'n diepte en 'n verskeidenheid en 'n wysheid wat 'n hele loop deur ons prosa kom loop."
André P. Brink, Rapport
". ongetwyfeld een van die leesbaarste en genietlikste romans wat nog in Afrikaans verskyn het."
"Saul Barnard is 'n unieke figuur in ons letterkunde . Die gebeure gryp jou aan sodat jy weet dat jy nooit weer Knysna se wêreld sal verbyry sonder om aan hierdie mense en hulle swaarkry te dink nie."